《乔职方将赴阙诏领河东转输再成长句送之》
宋代·魏野

河东控塞诏通儒，二十馀州系惨舒。
位列九天应自致，权除两地更谁如。
薦贤表想殷勤发，咏物诗应取次书。
不为龙钟头半白，好抛泉石从轩车。

作者简介：（960—1020）陕州陕县人，字仲先，号草堂居士。不求仕进，自筑草堂，弹琴赋诗其中。真宗大中祥符四年，帝祀汾阴，与表兄李渎同被举荐，上表以病辞，诏州县常加存抚。与王旦、寇准友善，常往来酬唱。为诗精苦，有唐人风格，多警策句。有《东观集》、《草堂集》。